Päeva tänava park

Päeva tänava park (ka Päeva park) on haljasala Tartus Karlova linnajaos Päeva, Pargi ja Kalevi tänava vahel.

Päeva tänava park oli linna üldplaneeringuga määratud hoonestada. Roheala kaotamise vastu olid Eesti Roheline Liikumine, MTÜ Säästva Renoveerimise Infokeskuse Tartu ühendus, Tartu Kõrgema Kunstikooli meedia- ja reklaamiosakonna õppurid ja õppejõud, hulk üksikisikuid, korteriühistu Kitzbergi 5, Karlova Selts, kodanikualgatus Roheline Karlova ja Karlova Sõbra Selts. 2008. aasta augustis ja septembris koguti allkirju haljasala täies mahus säilimise toetuseks, need esitati oktoobris Tartu Linnavalitsusele. Karlova miljööväärtusliku ala kaitse- ja kasutustingimused Eesti Roheline Liikumine (vaadatud 24. november 2012)

2008. aasta lõpus tutvustas linn plaani jätta umbes 1,35 hektari suurusest alast enam kui 0,7 hektarit haljasalaks. Plaani järgi aga ei tohiks kolm krundiomanikku (kaks äriettevõtet ja üks eraisik) sinna midagi ehitada."Päeva park võib jääda haljasalaks" Tartu Postimees, 17. märts 2009

Esimeste kortermajade ehitamine algas 2017. aastal."Päeva pargis algab kevadel esimeste kortermajade ehitus" Tartu Postimees, 5. jaanuar 2017
Hoonestatud piirkonda hakati nimetama Tähepargi elukvartaliks."Tartu kesklinnas algab Tähepargi arendusprojekti teise etapi ehitus" Postimees Kodu, 25. september 2018 Päeva ja Pargi tänavate vahele rajati ka lühike Öö tänav.

 Hooned 
pisi|Päeva 15 hoone 2016. aastal
Pargis asub aadressil Päeva 15 (endine Kalevi 29a, kuulus kinnistu nr 149 alla kõrvalhoonena) hoone, mida kunagine omanik Friedrich Torm kasutas aiamajana. Pärast sõda kasutati seda Peipsi Jõelaevanduseraadiojaamana. Ruudukujulise põhiplaaniga kahekorruseline uusklassitsistliku dekooriga puithoone on pärit 19. sajandi lõpust ja ainulaadne Eestis. Kasutatud on punnita horisontaallaudist koos sepisnaeltega, ehispenni, nurgarustikat, hammaskarniisi, profileeritud sarikaotsi, rõdu, kuhu viis välistrepp, rajatud maakivist kelder ja sepistatud trellid keldriakendel.

Viited

Välislingid
 Vilja Kohler "Noored võtsid käsile Päeva pargi" Postimees, 19. veebruar 2013

Kategooria:Tartu pargid
Kategooria:Karlova